برزیلیانین سائوپائولو ایالتینه یاغان تروپیک لئیسان نتیجه‌سینده اؤلن‌لرین سایی 65 نفره چاتیب. حاضیردا 18-ی اوشاق اولماقلا، 55 نفرین کیم‌لیگی معین ائدیلیب.
بیر هفته اول بؤلگه‌یه بیر گون عرضینده آیلیق نورما‌دان آرتیق یاغینتی دوشوب.
طبیعی فلاکت‌دن ان چوخ تأثیرلنن سن سباستین و برتیوگا-دا یاغینتی‌نین میقداری مووافیق اولا‌راق رکورد 627 و 683 میلی متره چاتیب.
بو، چوخ سایلی داشقین‌لارا و سوروشمه‌لره، یاشاییش بینا‌لاری‌نین و آلت یاپی‌نین داغیلماسینا سبب اولوب.
دئمک اولار کی، بیر هفته عرضینده سائوپائولونو ساحیلیانی اراضی‌لرله و قونشو ریودوژانیرو ایله بیرلش‌دیرن اساس آنا یول‌لار بویونجا نقلیات علاقه‌لری کسیلیب. آختاریش- قورتارما ایشلرینه موختلیف خیدمت‌لرین 500-دن چوخ امکداشی جلب اولونوب. داوام ائدن یاغیش‌لار ایشلری چتینلشدیریب.
بیلدیریلیر کی، 2،5 مینه یاخین ساکین ائولرینی ایتیریب. طبیعی فلاکت‌دن اذیت چکن 5 بلدیه‌ده فوق العاده وضعیت اعلان ائدیلیب.
